Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 27. § (1) bekezdése alapján bárki az adatvédelmi biztoshoz fordulhat, ha véleménye szerint személyes
Paragraph Index: 1175

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 27. § (1) bekezdése alapján bárki az adatvédelmi biztoshoz fordulhat, ha véleménye szerint személyes adatainak kezelésével kapcsolatban jogsérelem érte vagy annak veszélye közvetlenül fennáll. Az Avtv. hatálya alá azok az adatkezelések tartoznak, amelyek egy természetes személy adataira vonatkozik. Személyes adat minden olyan adat, amely meghatározott természetes személlyel kapcsolatba hozható, ideértve az érintettre vonatkozó, az adatból levonható következtetést is. Az adat mindaddig megtartja ezt a minõségét, amíg a kapcsolata az érintettel helyreállítható. [Avtv. 2. § 1. pont]. Egy közösségi vagy egy internetes fórumon másra vonatkozó becsületsértõ, pejoratív állításokat tenni, a véleménynyilvánítás szabadságához tartozik és az adatvédelem oldaláról meglehetõsen szûk területen értelmezhetõ. Ha a hozzászólásban az egyén értékítélete fejezõdik ki, azaz személyes gondolatait vagy meggyõzõdését osztja meg másokkal, akkor az adatvédelemnek nincsen relevanciája. Adatvédelmi szempontból azok a tényállítások és kijelentések bírnak jelentõséggel, amelyekkel az egyén olyan adatokat közöl, vagy olyan tényekre utal, amelyek egy természetes személlyel közvetlenül vagy közvetetten kapcsolatba hozhatók. Ilyen esetekben a személyes adatok kezelésére vonatkozó adatvédelmi szabályokat alkalmazni kell. A beadványában elmondottak arra engednek következtetni, hogy az egyik felhasználó pejoratív állításainak hangoztatásával nem adatkezelési mûveletet végzett, hanem Önre vonatkozó véleményét jelenítette meg az oldal közönsége elõtt. A sajtó, az elektronikus média és az internet a véleményalkotáshoz szükséges információszerzésnek, tájékozódásnak, tájékoztatásnak, valamint a véleménynyilvánításnak az eszköze. Az Alkotmány deklarálja: „a Magyar Köztársaságban mindenkinek joga van a szabad véleménynyilvánításra, továbbá arra, hogy a közérdekû adatokat megismerje, illetõleg terjessze” [Alk. 61. § (1) bekezdés]. A szabad véleménynyilvánítás gyakorlásának célja, hogy az egyén véleményt alkothasson, azt másokkal közölje, mások véleményét formálja, a közérdekû információkat szabadon terjessze, véleményével aktívan részt vegyen közügyek nyilvános megvitatásában, valamint ideértendõ az egyén tájékozódáshoz, az információs szabadsághoz való joga is.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes